
E SAILA:  INTERPELAZIOAK, MOZIOAK ETA
          ADIERAZPEN POLITIKOAK
11-24/MOC-00098. Erabakia, zeinaren bidez Nafarroako Gobernua premiatzen baita azter dezan bideragarria ote den Osasunbidea-Nafarroako Osasun Zerbitzuko langileak prestatzea helduen giltzurruneko transplanteak egiteko
Osoko Bilkurak onetsi du
Legebiltzarreko Erregelamenduko 125. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Osoko Bilkurak 2025eko urriaren 30ean onetsitako erabakia, zeinaren bidez  Nafarroako Gobernua premiatzen baita azter dezan bideragarria ote den Osasunbidea-Nafarroako Osasun Zerbitzuko langileak prestatzea helduen giltzurruneko transplanteak egiteko. Hona testua:

"1. Nafarroako Parlamentuak Nafarroako Gobernua eta Osasun Departamentua premiatzen ditu azter dezan ea bideragarria ote den prestakuntza eta kualifikazio profesionaleko programa bat garatzea, Osasun-sistema Publikoko gainontzeko zerbitzuekiko akordioen bidez, Osasunbidea-Nafarroako Osasun Zerbitzuko langileei ahalbidetuko diena giltzurrun-transplanteak modu progresiboan egin ahal izatea pertsona helduen kasuan, bai eta prestazio berri horietarako osasun-instalazioak egokitzea ere”.
Iruñean, 2025eko urriaren 31n
Lehendakaria: Unai Hualde Iglesias

